b'\n_START_ARTICLE_\nEduardo Coudet\n_START_SECTION_\nUra\n_START_PARAGRAPH_\nCoudet on pelannut valtaosan urastaan Argentiinassa. H\xc3\xa4n debytoi maan korkeimmalla sarjatasolla Primera Divisi\xc3\xb3nissa 25. lokakuuta 1993 Platensen joukkueessa ottelussa Boca Juniorsia vastaan ja edusti sittemmin muun muassa Rosario Centralia ja River Platea. Centralissa h\xc3\xa4n saavutti Copa CONMEBOLin ja Riveriss\xc3\xa4 nelj\xc3\xa4sti Primera Divisi\xc3\xb3nin mestaruuden. Ainoan visiittins\xc3\xa4 Eurooppaan Coudet teki syksyll\xc3\xa4 2002, jolloin h\xc3\xa4n pelasi muutaman ottelun espanjalaisessa Celta de Vigossa._NEWLINE_Vuosina 2007\xe2\x80\x932009 Coudet edusti meksikolaisia San Luisia ja Nexacaa. H\xc3\xa4n palasi Argentiinaan tammikuussa 2010, mutta siirtyi saman vuoden hein\xc3\xa4kuussa Yhdysvaltoihin Major League Soccerin Philadelphia Unioniin koeajan j\xc3\xa4lkeen.'